projecte-aina/viquiquad huggingface dataset:
Adina (Rossini)

context: Harem a Bagdad. Diversos servents del Califa de Bagdad canten alegres, ja que s'acosta l'enllaç entre el seu senyor i la jove Adina, la seva concubina predilecte (Cor: Splende sereno e fulgido). Tanmateix no tots estan contents, en un racó es distingeix al jove Selimo molt preocupat al costat de Mustafà. El motiu és que el noi està enamorat d'Adina i no està disposat a renunciar a la relació que manté amb la noia, així que es planteja escapolir-se de l'harem amb la seva estimada. Mustafà, a qui ha recompensat amb una bossa de monedes, l'ajudarà en la seva empresa (Duo: Quando m'offre amica sorte).[7]
qas: answers: text: Diversos servents del Califa de Bagdad
question: Qui canta alegre?

answers: text: al jove Selimo
question: A qui es distingeix en un racó?

answers: text: al costat de Mustafà
question: On està el jove Selimo?

answers: text: molt preocupat
question: Com està Selimo?

answers: text: està enamorat d'Adina
question: De qui està enamorat Selimo?

context: El tema proposa una història clàssica d'ambient exòtic que de Le Rencontre imprévue de Gluck a El rapte en el serrall de Mozart, de L'italiana in Algeri a Il turco in Italia del mateix Rossini, sovint va recórrer l'òpera bufa entre els segles XVIII i XIX. Però Adina és més aviat una òpera semiseriosa. En lloc de tornar sobre algunes de les característiques estilístiques divertides consagrades per l'experiència anterior, adopta un llenguatge més lineal i més atent a afavorir el malenconiós, i de vegades fins i tot dramàtic, llibret, com en el quartet Ah, qual notte orrenda è questa!, en el qual el musicòleg Luigi Rognoni hi va veure fins i tot un avançament de la tràgica nit de Rigoletto de Verdi.[1]
qas: answers: text: una història clàssica d'ambient exòtic
question: Què proposa el tema?

answers: text: semiseriosa
question: Com és l'òpera Adina?

answers: text: Luigi Rognoni
question: Qui va veure un avançament de la tràgica nit de Rigoletto?

answers: text: musicòleg
question: A què es dedicava Luigi Rognoni?

answers: text: XVIII i XIX
question: Entre quins segles va recórrer l'òpera bufa?
Línia 11 del metro de Barcelona

context: Al començament del 2002 es va acabar el túnel i a mitjans d'any, dos anys després d'haver començat, es van acabar les obres i van començar a passar-hi els trens de prova.[14] El 16 de desembre es va inaugurar la totalitat de la línia.[3] El primer any va tenir una mitjana de 2.900 passatgers al dia.[15]
qas: answers: text: Al començament del 2002
question: Quan es va acabar el túnel?

answers: text: dos
question: Quants anys després d'haver començat es van acabar les obres?

answers: text: els trens de prova
question: Què va començar a passar quan es van acabar les obres?

answers: text: 16 de desembre
question: Quan es va inaugurar la totalitat de la línia?

answers: text: 2.900 passatgers al dia
question: Quants passatgers va tenir la línia de mitjana el primer any?

context: El 27 de juliol del 2009 i durant un mes la línia es va tancar al públic per la instal·lació de mampares a les andanes i la cobertura d'una de les seves estacions.[16] La instal·lació de les mampares era un dels últims passos perquè la línia pogués començar els serveis de conducció automàtica sense conductor. Des del 16 de desembre de 2009 els trens de la sèrie 500 circulen a la línia sense conductor i de forma automàtica després de la posada en marxa de la L9.[17]
qas: answers: text: El 27 de juliol del 2009
question: Quan es va tancar la línia al públic?

answers: text: un mes
question: Durant quant de temps es va tancar la línia al públic?

answers: text: per la instal·lació de mampares a les andanes i la cobertura d'una de les seves estacions
question: Per què es va tancar durant un mes la línia al públic?

answers: text: els trens de la sèrie 500
question: Quins trens circulen a la línia sense conductor?

answers: text: Des del 16 de desembre de 2009
question: Des de quan circulen els trens de la sèrie 500 a la línia?

context: La línia és operada per Ferrocarril Metropolità de Barcelona sota la marca de Transports Metropolitans de Barcelona (TMB). La L11 és un metro lleuger, a mig camí entre el tramvia i el metro convencional, servit per trens de la sèrie 500 automàtics, sense conductor i de dos vagons en comptes de cinc. Hi ha un total de dos trens en hora punta i un en hora vall, amb una freqüència de 7 minuts i 13 minuts segons l'hora. Transports Metropolitans de Barcelona té tres trens de dos vagons d'aquesta sèrie construïda per CAF.[1] Els trens són controlats dels del Centre de Control de Metro de Barcelona al barri de la Sagrera.[6]
qas: answers: text: Ferrocarril Metropolità de Barcelona
question: Per qui és operada la línia?

answers: text: Transports Metropolitans de Barcelona (TMB)
question: Sota quina marca opera la línia el Ferrocarril Metropolità de Barcelona?

answers: text: dels del Centre de Control de Metro de Barcelona
question: Des d'on són controlats els trens de la sèrie 500?
Simfonia núm. 1 (Martinů)

context: El final és de difícil maneig, sobretot rítmicament, amb una energia cinètica pura amb poc descans. El final és un dels més bulliciosos i emocionants dels que es poden trobar en una obra simfònica del segle xx.[1] Només en el moviment final, allegro non troppo, s'entreveu certa esperança, que d'alguna manera prefigura el que serà l'esperit de la Simfonia núm. 4.[11]
qas: answers: text: xx
question: A quin segle pertany l'obra?

answers: text: en el moviment final
question: On s'entreveu certa esperança?

answers: text: allegro non troppo
question: Com és el moviment final?

context: El 12 de gener de 1942, Martinů va deixar França per anar a Lisboa i, finalment, a Nova York el 31 de març.[2] Encara no feia un any que era als Estats Units quan, el 19 de desembre de 1941, va escriure una carta al director rus emigrat Serge Koussevitzky en la qual expressava el seu desig de compondre una simfonia per a l'Orquestra Simfònica de Boston per a la següent temporada. En resposta, a principis de 1942 Koussevitzky va encarregar una obra per a gran orquestra en memòria de la mort de la seva muller Natalie.[3] De fet, el director la va voler honorar encarregant un seguit d'obres als músics més rellevants del moment mitjançant la Fundació Koussevitzky. Arran d'aquesta petició, Bartók escriuria el Concert per a orquestra, Stravinski una Oda, Milhaud la segona simfonia i Marc Blitzstein l'òpera Regina.[3]
qas: answers: text: Lisboa
question: On va anar Martinů el 12 de gener de 1942?

answers: text: 31 de març
question: Quin dia Martinů va anar a Nova York?

answers: text: França
question: Quin país va deixar Martinů per anar a Lisboa?

answers: text: Serge Koussevitzky
question: A qui va escriure Martinů una carta el 19 de desembre de 1941?

answers: text: el seu desig de compondre una simfonia per a l'Orquestra Simfònica de Boston
question: Què expressava Martinů en la carta que va escriure a Serge Koussevitzky?

context: El tercer moviment comença amb una melodia melancòlica amb els violoncels i contrabaixos; amb la introducció del vent i el batec incessant de notes greus repetides al piano, la tensió augmenta. Igual que amb el segon moviment, un solo queixós (aquest cop del corn anglès) constitueix la base per a una secció mitjana de contrast.[1] En aquest tercer moviment, de caràcter fúnebre, la corda executa una mena d'extens himne que podria ser una dolorosa elegia per l'aniquilació absoluta del poble txecoslovac de Lidice en represàlia per la mort de Reinhard Heydrich, Protector de Bohèmia i Moràvia, assassinat per patriotes txecoslovacs.[11]
qas: answers: text: melancòlica
question: Com és la melodia amb la que comença el tercer moviment?

answers: text: un solo queixós
question: Què constitueix en el segon moviment la base per a una secció mitjana de contrast?

answers: text: fúnebre
question: Quin caràcter té el tercer moviment?

answers: text: patriotes txecoslovacs
question: Qui va assassinar a Reinhard Heydrich?

answers: text: extens
question: Com és l'himne que executa la corda en el tercer moviment?
Línia 5 del metro de Barcelona

context: La línia V inicia el perllongament metropolità cap el Llobregat. El 1973 arribà a l'Hospitalet amb la nova estació de Pubilla Cases. Nova extensió tres anys més tard, el 1976 s'inauguren tres noves estacions: dues més a l'Hospitalet (Can Vidalet i Can Boixeres) i una més arribant a Cornellà (Sant Ildefons). Finalment el 1983 s'hi afegeixen Gavarra i Cornellà Centre suposant el perllongament fins l'estació de ferrocarril de Cornellà.
qas: answers: text: 1973
question: Quin any arribà a l'Hospitalet la línia V?

answers: text: Pubilla Cases
question: Com es diu la nova de la línia V feta el 1976?

answers: text: Gavarra i Cornellà Centre
question: Quines estacions es van afegir a la línia V el 1983?

answers: text: Sant Ildefons
question: Quina estació de la línia V es va fer a Cornellà el 1976?

context: En aquest tram a partir del 28 de gener de 1961 van començar a circular trens amb un sistema de conducció automàtica, que ja s'havia provat el mes de gener de l'any 1960.[18] Els trens funcionaven automàticament mitjançant contactes per cèl·lules fotoelèctriques. Aquest sistema fou desenvolupat pels mateixos serveis tècnics del Metro de Barcelona i va constituir la primera aplicació mundial d'un sistema automàtic de conducció de trens en una línia de ferrocarril metropolità. El 1972, però, es va començar a utilitzar un altre sistema.[19][20]
qas: answers: text: 28 de gener de 1961
question: Quin dia van començar a circular trens amb conducció automàtica?

answers: text: mitjançant contactes per cèl·lules fotoelèctriques
question: Com funcionaven els trens?

answers: text: serveis tècnics del Metro de Barcelona
question: Qui va desenvolupar aquest sistema de conducció automàtica?

answers: text: El 1972
question: Quan es va començar a utilitzar un altre sistema?

context: Com a conseqüència va esclatar una greu crisi política i social. A més, l'esfondrament va provocar l'endarreriment general de totes les obres ferroviàries que s'estaven executant a la ciutat de Barcelona. Es va constituir la plataforma de l'AVE pel litoral per evitar la construcció del túnel de Provença, per exemple. L'esfondrament va provocar la paral·lització total de les obres de la línia 5. Els projectes van haver de ser revisats i de retruc se'n van veure afectades les obres d'ampliació de la L3 i sobretot de la L9.[35][34]
qas: answers: text: una greu crisi política i social
question: Què va esclatar com a conseqüència?

answers: text: les obres ferroviàries
question: Quines obres es van endarrerir degut a l'esfondrament?

answers: text: de l'AVE pel litoral
question: Quina plataforma es va constituir?

answers: text: la construcció del túnel de Provença
question: Què volia evitar la plataforma de l'AVE pel litoral?

answers: text: la paral·lització total de les obres
question: Què va provocar l'esfondrament a la línia 5?
David (Donatello)

context: Així doncs, David es va dirigir cap on era Goliat. Inicialment anava vestit amb una armadura però, com que li era massa pesant i perdia capacitat de moviment, se la va treure. Va anar fins a un torrent proper per agafar cinc palets[13] i va arribar al camp de batalla amb la seva fona a la mà com a única arma. Goliat se'n va riure de David perquè era jovenet, ros i tenia un aspecte delicat i, d'altra banda, anava mal armat. Llavors, el pastor va col·locar un palet a la fona, va començar a fer-la girar i va llançar el projectil contra Goliat. La pedra va anar directament al front del gegant, que va caure a terra; llavors, David va anar ràpidament cap a Goliat, va desembeinar-li l'espasa i li va tallar el cap.
qas: answers: text: cap on era Goliat
question: Cap on va anar David?

answers: text: amb una armadura
question: Com anava vestit David inicialment?

answers: text: cinc palets
question: Què va agafar David d'un torrent proper?

answers: text: la seva fona
question: Quina era l'única arma de David?

answers: text: a la mà
question: On duia la fona David?

context: Al llarg del segle XV va aparèixer a Itàlia el període anomenat el quattrocento o el rinascimento dell'antichità, moviment artístic que evolucionà les tècniques de la pintura, especialment el dibuix. En el quattrocento s'utilitzà la perspectiva com a mitjà per aconseguir una major exactitud en l'expressió de la realitat des d'un determinat punt de vista,[5] i es perfeccionà la tècnica a l'oli. L'arquitectura va inspirar-se en les maneres de l'art grec, amb unes línies més pures i amb cànons d'una gran harmonia; igualment, a l'escultura, es pot observar un retorn a la imitació de la figura clàssica, amb l'anatomia com a centre d'atenció, i cercant la perfecció del cos humà. Grans artistes, com els arquitectes Filippo Brunelleschi i Leon Battista Alberti, els pintors Masaccio, Sandro Botticelli, Filippo Lippi, Piero della Francesca i els escultors Ghiberti o Donatello, van contribuir a l'esplendor de l'art d'aquesta època.[6]
qas: answers: text: Al llarg del segle XV
question: Quan va aparèixer a Itàlia el quattrocento?

answers: text: el rinascimento dell'antichità
question: Com es coneix també al quattrocento?

answers: text: evolucionà les tècniques de la pintura
question: Què va fer el quattrocento?

answers: text: en les maneres de l'art grec
question: Amb què va inspirar-se l'arquitectura del quattrocento?

answers: text: un retorn a la imitació de la figura clàssica
question: Què s'observa en l'escultura del quattrocento?
Josep Maria Jujol i Gibert

context: La seva forma de col·laborar amb Gallissà primer, i amb Gaudí més tard, formalitza una activitat complementària a l'obra de l'arquitecte, una labor de «completador» de les obres que ve a afegir-li alguna cosa. De forma similar actua quan reforma can Negre a Sant Joan Despí i la casa Bofarull en els Pallaresos, projectes de remodelació i reforma que aborda de forma particular, fent-los servir com a laboratoris on experimentar solucions i aplicacions diverses. És per això que hi dedica força anys, a aquestes edificacions, i que hi aplica amb una generosa llibertat creativa.[10] A cadascuna de les obres de Jujol es troba l'esperit renovador de la seva arquitectura que transforma l'espai i la matèria per a crear un món màgic, on barreja un traç innovador amb elements inhabituals, creant una metàfora visual. D'alguna forma, va avançar-se a moviments avantguardistes que li donen vigència i modernitat.[11]
qas: answers: text: a Sant Joan Despí
question: On és can Negre?

answers: text: l'esperit renovador de la seva arquitectura
question: Què es troba a les obres de Jujol?

answers: text: a moviments avantguardistes
question: A què es va avançar Jujol?

answers: text: amb Gallissà primer, i amb Gaudí més tard
question: Amb qui va col·laborar Jujol?

answers: text: casa Bofarull
question: Quina casa va reformar Jujol en els Pallaresos?

context: El 1927 es va casar amb la seva cosina Teresa Gibert Mosella, i s'instal·là a la rambla de Catalunya de Barcelona.[5] Del matrimoni varen néixer tres fills: Teresa, Thecla i Josep Maria, que va fer de biògraf del seu pare. El seu viatge de noces va ser l'única sortida de Jujol a l'estranger, concretament a Itàlia durant tres mesos. Però sí que havia viatjat per la península Ibèrica recollint innumerables apunts en dibuix.[2]
qas: answers: text: 1927
question: Quan es va casar Jujol?

answers: text: amb la seva cosina Teresa Gibert Mosella
question: Amb qui es va casar Jujol?

answers: text: rambla de Catalunya de Barcelona
question: On es va instal·lar Jujol?

answers: text: Josep Maria
question: Qui va fer de biògraf del pare de Jujol?

context: Va ser un excel·lent aquarel·lista i dibuixant que captava i creava tot tipus d'objectes i elements complementaris, com mobles, llums o ascensors. Aquest vessant, junt amb el seu domini de l'ús dels colors, fan singular la seva obra, que sovint es troba complementant la d'altres arquitectes. Les col·laboracions més conegudes les va realitzar amb les obres de Gaudí, les quals permetien recollir la llibertat en l'ús de les formes i els colors que Jujol imprimia a la seva creació.[1]
qas: answers: text: excel·lent
question: Com era Jujol com aquarel·lista i dibuixant?

answers: text: l'ús dels colors
question: Què dominava Jujol?

answers: text: amb les obres de Gaudí
question: Quines van ser les col·laboracions de Jujol més conegudes?

answers: text: mobles, llums o ascensors
question: Quin tipus d'objectes complementaris creava Jujol?
Batalla de Muret

context: Montfort va anar ocupant progressivament les viles al voltant de Tolosa, fins que aquesta va caure. Entre les vil·les ocupades a tal fi hi havia Muret, que havia conquerit sense resistència el 1212.[6] La seva situació estratègica entre la confluència de la Garona i la Loja determinà que fos escollida per Simó de Montfort com base d'operacions, deixant-hi una guarnició d'entre 30 i 60 cavallers[7] i mil dos-cents peons d'infanteria.[8]
qas: answers: text: Muret
question: Quina vila havia estat ocupada?

answers: text: entre la confluència de la Garona i la Loja
question: On està situat ?

answers: text: base d'operacions
question: Quina funció feia?

answers: text: mil dos-cents
question: Quants peons hi havia?

context: A Occitània, durant tot el segle xiii i l'inici del segle xiv, els càtars van patir una dura persecució, duta a terme per la Inquisició i dirigida pels monjos Orde dels Predicadors. Els darrers nuclis de càtars es van refugiar a les altes valls del Pirineu i molts es van escapar cap a Catalunya. Lleida, Puigcerdà, Prades o Morella es van convertir en centres de càtars occitans. A Morella hi va viure un dels darrers càtars coneguts, Guilhem Belibasta. L'heretgia càtara va ser finalment aniquilada després d'anys de croada.
qas: answers: text: els càtars
question: Qui va patir una dura persecució?

answers: text: la Inquisició
question: Qui va dur a terme la persecució?

answers: text: Catalunya
question: Cap on es van escapar els Càtars?

answers: text: Guilhem Belibasta
question: Qui va ser un dels darrers càtars coneguts?

context: El mateix 10 de setembre els tolosans van iniciar el setge amb manganells i altres peces d'artilleria de setge. D'aquesta manera prengueren una de les dues portes de la ciutat, una de les torres i la vila nova, forçant d'aquesta manera als cavallers francesos a retirar-se cap a la vila vella i el castell. Quan el rei Pere va tenir notícia que Montfort s'aproximava a Muret va ordenar la retirada de la infanteria assetjant per evitar que fos presa per la rereguarda. En arribar l'endemà per l'oest amb nou-cents cavallers,[4] els croats van poder entrar a la fortalesa de Muret per una de les portes que no estaven controlades pels tolosans.[7] Al vespre encara va arribar el petit contingent de Payen de Corbeil.[10]
qas: answers: text: 10 de setembre
question: Quin dia es va iniciar el setge?

answers: text: a retirar-se
question: A què van forçar als cavallers francesos?

answers: text: Montfort
question: Qui s'aproximava a Muret?

answers: text: per l'oest
question: Per on van arribar?
Xatrac àrtic

context: El xatrac àrtic té una distribució d'aparellament circumpolar i contínua; no se'n reconeixen subespècies. Se'l pot trobar en regions costaneres de les parts temperades fredes de Nord-amèrica i Euràsia durant l'estiu septentrional. Mentre passa la hivernada a l'estiu meridional, se'l pot trobar al mar, arribant a la vora sud del glaç antàrtic.[2] La distribució de l'espècie cobreix una superfície d'aproximadament deu milions de km².[3]
qas: answers: text: en regions costaneres de les parts temperades fredes de Nord-amèrica i Euràsia
question: On podem trobar el Xatrac Àrtic?

answers: text: durant l'estiu septentrional
question: En quina època el podem trobar?

answers: text: al mar
question: On se'l pot trobar a l'estiu meridional?

answers: text: deu milions de km²
question: Quina superfície cobreix la distribució de l'espècie?

answers: text: circumpolar i contínua
question: Com és la distribució d'aparellament?

context: Quan surten de l'ou, els pollets tenen plomissol. No són ni altricials ni precoces. Els pollets comencen a moure's i explorar el seu voltant entre un i tres dies després de néixer.[16] No se solen allunyar gaire del niu. Els pollets són covats pels adults durant els primers deu dies de vida,[17] i ambdós pares cuiden dels pollets.[8] La dieta dels menuts sempre inclou peix, i els pares aporten preses més grans a les seves cries que les que es mengen ells.[15] També s'ha observat que els mascles porten més aliment que les femelles. Aquesta fase en la que els pares alimenten els pollets durant un mes i llavors comencen a encoratjar-los que de manera gradual s'alimentin sols.[8] Després de plomar-se, els exemplars joves aprenen a alimentar-se, amb accions entre les quals s'inclou la difícil tècnica de les capbussades.[18] Quan arriba l'hivern, volen cap al sud amb l'ajut dels seus pares.[19]
qas: answers: text: plomissol
question: Què tenen els pollets quan surten de l'ou?

answers: text: deu dies
question: Quant temps son covats pels adults?

answers: text: peix
question: Què inclou la dieta dels pollets?

answers: text: Després de plomar-se
question: Quan aprenen a alimentar-se?

answers: text: al sud
question: Cap a on volen quan arriba l'hivern?